MAMMALIA. 55 
Nidum fecit , in cujus angulis immissos cibos abscondidit , in extremo an- 
gulo faeces deposuit. 
Aliquoties adeo profundo somno dormientem interdiu reperi in globum 
contractam , ut tacta non expergefieret. 
Canicula quum cistula aperiretur, semper curiose advolavit, et illam ol- 
fecit. Marmota non timuit, neque abhorruit , aut caniculae infestam se praebuit. 
Arrodere coepit operculum cistae, in media planitie. Felicius rem factura 
si foraminum respirationis causa factorum margines arrosisset. 
Domum allata prima nocte posui in auditorio , ubi retro repositorium li- 
brorum adscendit, ovorum testas ibi positas aut fregit aut rodendo destruxit. 
Doleo me dein non expertum esse an ova appeteret. 
Tum inclusi in angulo muris clauso et obscuro , in procamino. Murum sca- 
bendo multum perfodere tentavit. Murum etiam ubicunque potuit ascendit 
ad pedis aut duorum altitudinem. 
In foeno in angulo strato decubuit , sed in nidum superne tectum non dis- 
posuit , quod futurum expectaveram. 
Aperta porta ex angulo suo exiit , et versus anteriora et hominem versus 
cucurrit , clamore acuto edito , quasi effugere vellet , sed asser transversus 
qui locum claudebat etiam aperta porta impedivit. Eum asserem transilire 
nunquam tentavit , sed in uno loco valde arrosit. 
Me spectante nunquam cibum cepit. Dubito etiam bibisse, licet aquam ex- 
hibuerim. Potius stercore inquinatam aquam aliquoties reperi. Manibus cibum 
admovere Linnaeus dicit Succenseo mihi quod cibos quos amavit aut respuit, 
chartae mandare neglexerim. 
Duobus ante mortem diebus languidam et emaciatam reperi ; et tamen ar- 
tifex qui farsit pinguedinem multam miratus est. 
Scatebat post mortem acaris , quos examinare neglexisse me doleo. 
Pilos pro hoc anni tempore satis adhuc densos et haerentes habuit. Macula 
in oculis transversa lactea , simillima in utroque oculo , ut cataracta non vi- 
deatur esse. 
MUS CRICETUS. 
Semiaduetus d. 29. Aprilis 1798. (Ao. 6.) allatus. 
Satis mitis , neque mordax , licet a puero multum vexatus et pede poste- 
riore vincto dolens. An ideo postea mansuetior, quod vinculis ego et dolori- 
bus liberassem? 
